Source: https://www.pansypo.gr/oek/itemlist/tag/%CE%94%CE%91%CE%9D%CE%95%CE%99%CE%91%20%CE%9F%CE%95%CE%9A
Timestamp: 2020-05-30 05:35:44+00:00
Document Index: 23931266

Matched Legal Cases: ['ΑΕΔ\n', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Εμφάνιση άρθρων βάσει ετικέτας: ΔΑΝΕΙΑ ΟΕΚ - Σύλλογος Υπαλλήλων τ. ΟΕΚ-ΟΕΕ & ΟΑΕΔ
Παρασκευή, 21 Φεβρουάριος 2020 11:07
'Εως τις 30 Ιουνίου 2020 μπορούν οι ενδιαφερόμενοι δανειολήπτες που έχουν λάβει δάνεια του τ. ΟΕΚ να κάνουν αιτήσεις ρύθμισης των οφειλών όπως αναφέρει η Ένωση Εργαζομένων Καταναλωτών Ελλάδας.
Ακολουθεί ολόκληρη η ανακοίνωση της 'Ενωσης
"Ενημερώνουμε τους δανειολήπτες, που έχουν λάβει δάνεια του τέως ΟΕΚ, ότι ορίζεται νέα καταληκτική ημερομηνία για αιτήσεις ρύθμισης των δανείων, με την διαδικασία και τις ρυθμίσεις της προγενέστερης Υπουργικής Απόφασης. Η νέα καταληκτική ημερομηνία είναι η 30η Ιουνίου 2020. Παράλληλα, με την νέα Απόφαση, δίνεται η δυνατότητα σε δανειολήπτες που έχουν υποβάλει αίτηση για τον Ν. 3869/2010 (Νόμος Κατσέλη) να ενταχθούν στις ρυθμίσεις του ΟΑΕΔ, χωρίς να παραιτηθούν από την αίτηση του Ν. 3869/2010, όπως ήταν αναγκαίο μέχρι σήμερα. Διαβάστε ολόκληρο το ΦΕΚ.
Για περισσότερες πληροφορίες οι δανειολήπτες μπορούν να απευθύνονται στην ΕΕΚΕ και να λαμβάνουν βοήθεια από εξειδικευμένους συμβούλους".
Α.Οι αιτήσεις
Οι οφειλέτες μπορούν να υποβάλουν ηλεκτρονικά την αίτηση τους για τα δάνεια αυτά ακολουθώντας την παρακάτω διαδικασία:
-Αρχικά επισκέπτονται την πλατφόρμα του ΟΑΕΔ (www.oaed.gr) και στο στο πεδίο «Κοινωνική Πολιτική» επιλέγουν τη «ρύθμιση οφειλών δανειοληπτών από ίδια κεφάλαια του τ. ΟΕΚ» και τη «Ρύθμιση οφειλών δικαιούχων εργατικής κατοικίας στους οικισμούς του τ. ΟΕΚ» ακολουθώντας τις αναλυτικές οδηγίες (στον «Οδηγό Συμπλήρωσης Αίτησης Υπαγωγής για τις ρυθμίσεις»).
-Οι δικαιούχοι
Στη νέα ρύθμιση που αφορούν τα δάνεια του τ.ΟΕΚ μπορούν να ενταχθούν:
-Όλοι οι όσοι έχουν λάβει δάνειο από ίδια κεφάλαια του τ. Ο.Ε.Κ. και πληρούν τους όρους που καθορίζονται στην παρούσα απόφαση (Έκτο Κεφάλαιο παρ 1).
-Δανειολήπτης που τυχόν έχει ενταχθεί στις ρυθμίσεις του ν. 3869/2010 (Α' 130).
-Δανειολήπτης του τ. Ο.Ε.Κ., στον οποίο έχει χορηγηθεί δάνειο από ίδια κεφάλαια και δεν έχει ολοκληρωθεί η τμηματική εκταμίευση του συνόλου της παροχής και που με αίτησή του δηλώνει ότι δεν επιθυμεί την συνέχιση της δανειοδότησης, μπορεί να ζητά την σύνταξη τροποποιητικής σύμβασης, το ύψος της οποίας θα ανέρχεται στο ποσό που έχει εκταμιευτεί και έχει λάβει. Η νέα δανειακή σύμβαση μπορεί να ενταχθεί στις ρυθμίσεις της παρούσας.
-Δανειολήπτης που έχει λάβει από ίδια κεφάλαια του τ. ΟΕΚ και τραπεζικά κεφάλαια, δύναται να ενταχθεί στις ρυθμίσεις της παρούσας μόνο κατά το μέρος του δανείου που προέρχεται από τα ίδια κεφάλαια του τ. ΟΕΚ.
Τετάρτη, 31 Ιανουάριος 2018 17:11
Συνέντευξη έδωσε στο ραδιόφωνο του realfm για τις νέες ρυθμίσεις των δανείων του ΟΕΚ στην εκπομπή του Γιώργου Ψάλτη ο Πρόεδρος των υπαλλήλων ΟΑΕΔ-τ.ΟΕΕ-τ.ΟΕΚ, Λιβέρης Κωνσταντίνος.
Αναφέρθηκε εκτενώς στις επικείμενες ρυθμίσεις και απαντήθηκαν αρκετά ερωτήματα σχετικά με τη διαδικασία που θα πρέπει να ακολουθήσουν οι δανειολήπτες για να ρυθμίσουν-εξοφλήσουν τα δάνεια τους.
Πέμπτη, 25 Ιανουάριος 2018 12:21
Δεν επιτρέπεται η κατάσχεση των εργατικών κατοικιών του ΟΕΚ - Ανακοίνωση του ΟΑΕΔ
Δεν επιτρέπεται κατάσχεση στις εργατικές κατοικίες πρώην ΟΕΚ
Ο ΟΑΕΔ ενημερώνει τους οικιστές των Εργατικών Κατοικιώνπανελλαδικά ότι, βάσει του Νομοθετικού Διατάγματος 910 του 1971, άρθρο 1, παρ. 3,δεν επιτρέπεται η κατάσχεση των Εργατικών Κατοικιών για ληξιπρόθεσμες οφειλές,μέχρι την αποπληρωμή του τιμήματοςστον πρώην ΟΕΚ και νυν ΟΑΕΔ ως καθολικό διάδοχο του πρώτου.
Ν. Δ. 910 της 16/24.6.1971. Περί τροποποιήσεως και συμπληρώσεως του Ν. Δ. 2963/1954 “περί ιδρύσεως Αυτονόμου Οργανισμού Εργατικής Κατοικίας”. (Α`127).
1. Η διάταξις της παραγράφου 2 του άρθρου 2 του Ν.Δ. 2963/54 αντικαθίσταται ως ακολούθως
“2. Αι προϋποθέσεις παροχής κατοικίας και δανείων αυτοστεγάσεως εις τους ανωτέρω καθορίζονται διά κανονισμού καταρτιζομένου υπό του Διοικητικού Συμβουλίου, του Ο.Ε.Κ., εγκρινομένου δι` αποφάσεων του Υπουργού Εργασίας και δημοσιευομένων διά της Εφημερίδος της Κυβερνήσεως.
2. Η παράγραφος 7 του άρθρου 14 του Ν.Δ. 2963/54 αντικαθίσταται ως ακολούθως:
“7. Προς εξασφάλισιν του Ο.Ε.Κ. μέχρι της αποπληρωμής των δόσεων, εγγράφεται επί του μεταβιβαζομένου ακινήτου πρώτη υποθήκη.
Υφισταμένης υποθήκης, πάντως δε επί μίαν 20ετίαν απαγορεύεται επί ποινή απολύτου ακυρότητος της σχετικής δικαιοπραξίας η καθ` οιονδήποτε τρόπον μεταβίβασις της κυριότητος του ακινήτου ως και ω σύστασις οιουδήποτε άλλου εμπραγμάτου δικαιώματος ή βάρους πλην προς τους εξ αίματος συγγενείς μέχρι και του β` βαθμού.
Αι διατάξεις των προηγουμένων εδαφίων της παρούσης παραγράφου δεν έχουσιν εφαρμογήν επί ακινήτων εφ` ων έχει εγγραφή ή εγγραφήσεται υποθήκη υπέρ του Ο.Ε.Κ. προς εξασφάλισιν χορηγηθέντος δανείου αυτοστεγάσεως κατ` εφαρμογήν του Ν.Δ. 3755/57 “περί αυξήσεως αναδρομικώς των αποδοχών των μισθών, τροποποιήσεως και συμπληρώσεως του Νόμου 3239/1955 και άλλων διατάξεων της Εργατικής Νομοθεσίας κλπ. και του Ν.Δ. 3873/58 “περί στέγης των δημοσίων πολιτικών υπαλλήλων”.
3. Το άρθρον 20 του Ν.Δ. 2963/54 ως τούτο συνεπληρώθη διά του άρθρου 12 του Α.Ν. 163/67 “περί συστάσεως παρά τω Ο.Ε.Κ. κεφαλαίου στεγαστικής προστασίας εργαζομένων εν Δυτική Γερμανία και τροποποιήσεως και συμπληρώσεως διατάξεων τινων της νομοθεσίας περί Ο.Ε.Κ.,αντικαθίσταταιως ακολούθως:
<<Αρθρον 20.
Δεν επιτρέπεται κατάσχεσις επί των υπό του Ο.Ε.Κ. κατασκευαζομένων και παραχωρουμένων εργατικών κατοικιών, μέχρι της αποπληρωμής του τιμήματος εις τον Ο.Ε.Κ.>>
Πέμπτη, 18 Ιανουάριος 2018 09:13
Εντός του μήνα οι ρυθμίσεις των δανείων του ΟΕΚ - Γενικός Γραμματέας Υπ.Εργασίας Ανδ.Νεφελούδης στην ΕΡΤ
Μέσα στις επόμενες ημέρες και σε κάθε περίπτωση εντός του Ιανουαρίου θα υπογραφτεί η Υπουργική Απόφαση για τα δάνεια του ΟΕΚ που έχουν χορηγηθεί από ίδια κεφάλαια ΟΕΚ καθώς και για τα διαμερίσματα ΠΑΚΑΔΙ του ΟΕΚ.Αυτό δήλωσε σήμερα το πρωί στην ΕΡΤ ο Γενικός Γραμματέα του Υπουργειου Εργασίας , Ανδ.Νεφελούδης.
Οι ρυθμίσεις αυτές εντάσσονται στο πλαίσιο παρεμβάσεων, τρίπτυχο των προγραμμάτων του ΟΕΚ.
Η πρώτη παρέμβαση είναι οι ρυθμίσεις των οριστικών παραχωρητηρίων των εργατικών κατοικιών, οι ρυθμίσεις των δανείων του ΟΕΚ από ίδια κεφάλαια καθώς και οι ρυθμίσεις των δανείων που έχουν χορηηθεί από τις τράπεζες και ο ΟΕΚ επιχορηγούσε το επιτόκιο τους. Όμως επειδή στην κατηγορία των δανείων της επιδότησης του επιτοκίου, εμπλέκονται οι τράπεζες, το θέμα είναι σύνθετο. Όμως , όπως δήλωσε ο ΑΝΔ.Νεφελούδης, το Υπουργείο θα κάνει ότι μπορεί για να έρθουν και για αυτή την κατηγορία των δανείων νέες ρυθμίσεις.
Το σημαντικότερο αφορά όμως , όπως τόνισε, και τις προγραμματικές θέσεις της Κυβέρνησης από το 2015 και αφορούν το θέμα της στεγαστικής πολιτικής. Το θέμα το επεξεργάζονται ομάδες εργασίας.
Τί σημαίνει νέα στεγαστική πολιτική. Όπως δήλωσε, ο ΟΕΚ έκλεισε βίαια, δεν αντικαταστάθηκε με τίποτα... καθολικός διάδοχος ορίστηκε ο ΟΑΕΔ, όμως δεν μπορει να ασκήσει αυτόνομα στεγαστική πολιτική.
Τρίτη, 05 Δεκέμβριος 2017 19:02
Υπόθεση ημερών, χαρακτήρισε ο γενικός γραμματέας του υπουργείου Εργασίας, Ανδρέας Νεφελούδης τη νέα ρύθμιση αποπληρωμής που αφορά ως και 40.000 οικογένειες που εξυπηρετήθηκαν από τραπεζικά δάνεια με επιτόκιο επιδοτούμενο από τον πρώην Οργανισμό Εργατικής Κατοικίας.
Για «απαλλαγή από ομηρία, αλλά και καλύτερη εισπρακτική δυνατότητα», έκανε λόγο ο κ.Νεφελούδης αναφερόμενος και σε ειδική ρύθμιση για ανέργους:
Παράταση ως και τριών ετών χωρίς καμιά επιβάρυνση, δηλαδή πάγωμα οφειλής προβλέπεται για τους ανέργους, ενώ μηδενίζεται ο χρόνος μέχρι να αποκατασταθεί το εργασιακό περιβάλλον και να βρεθεί δουλειά.
Δεν μπαίνουν τόκοι υπερημερίας στις νέες οφειλές, επισήμανε ο Ανδρέας Νεφελούδης, αναφερόμενος στο σχέδιο του υπουργείου Εργασίας για 83.000 δανειολήπτες του πρώην ΟΕΚ με συνολικά χρέη πάνω από 1,463 δισ.ευρώ.
Χρέος ως 6.000 θεωρείται ότι έχει αποπληρωθεί
‘Οσοι δανειολήπτες έχουν καταβάλει το60%του ποσού θεωρείται ότι έχουν εξοφλήσει το δάνειο, ενώ διαγράφονται οι τόκοι κεφαλαίου- υπερημερίας για όλους τους δανειολήπτες
Η έκπτωσηανέρχεται στο 15% και επιπλέον 10% για ευάλωτες ομάδες.
Εάν αποπληρωθεί μετά τις εκπτώσεις και εντός πενταετίας το 60%,διαγράφεται το 40% και αντιστοίχως αποπληρωμή του 80% σε οκτώ χρόνια εξασφαλίζει διαγραφή του 20% του χρέους.
«Προσπαθούμε να εναρμονίσουμε στις σημερινές συνθήκες το ύψος δόσης που σε καμία περίπτωση δεν θα ανέρχεται πάνω από 10% του ετήσιου εισοδήματος διαιρούμενο σε 12 δόσεις», τόνισε ο γγ του υπουργείου Εργασίας.
Τετάρτη, 18 Οκτώβριος 2017 07:35
Δάνεια ΟΕΚ- Συνέντευξη του Προέδρου Παν.Συλ.Υπαλ.ΟΑΕΔ-τ.ΟΕΕ-τ.ΟΕΚ στο ραδιόφωνο του realfm
Συνέντευξη έδωσε στο ραδιόφωνο του realfm, στην εκπομπή του Γιώργου Ψάλτη, ο Λιβέρης Κων/νος, Πρόεδρος του πανελλήνιου Συλλόγου Υπαλλήλων ΟΑΕΔ-τ.ΟΕΕ-τ.ΟΕΚ με αφορμή τις ρυθμίσεις που θα κατατεθούν για τα δάνεια του ΟΕΚ
Παρασκευή, 02 Φεβρουάριος 2018 17:48
Κωδικό αριθμό Δημοσιεύματος (ΚΑΔ) πήρε η Υπουργική Απόφαση του Υπουργείου Εργασίας για τα δάνεια από ίδια κεφάλαια ΟΕΚ (ΑΝΑΝΈΩΣΗ 2/2/2018)
Ο ΚΑΔ είναι
ΕΓΓΡΑΦΟ 1. Έγγραφο Δ5554 - 29.01.2018
ΠΛΗΡΟΦΟΡΙΕΣ Αριθμός Πρωτοκόλλου Αποστολέα: 52246/3173
Θέμα: ΑΛΛΕΣ ΑΠΟΦΑΣΕΙΣ (Τεύχος B)
ΣΤΟΙΧΕΙΑ ΦΕΚ Σε στάδιο επεξεργασίας
Συνεπώς έχει ξεκινήσει η αντίστροφη μέτρηση για την ισχύ του Νόμου.
ΑΝΑΝΕΩΣΗ 26/1/2018
Ρυθμίζονται τα δάνεια του τ.ΟΕΚ .Ανάσα για 81.715 δανειοληπτών, των οποίων το συνολικό χρέος ανέρχεται σήμερα στα 1,463 δισ.Οι ρυθμίσεις αποσκοπούν στην ανακούφιση των δανειοληπτών από υπέρογκα χρέη.Ο γ.γ.του υπουργείου ΕργασίαςΑνδρέας Νεφελούδης εξήγησε το σκεπτικό και με ποιους τρόπους θα γίνει ρύθμιση για την αποπληρωμή των δανείων.
Από την ανακοίνωση της ηλεκτρονικής πλατφόρμαςοι δικαιούχοι θα έχουν στην διάθεση τους 8μήνεςγια να υποβάλουν αιτήσεις προκειμένου να υπαχθούν στις νέες ρυθμίσεις.Η προσδοκία είναι ο τ.ΟΕΚ (ΟΑΕΔ σήμερα) να εισπράξει περίπου 600.000.000 €.
Η ρύθμιση αφορά όλα τα δάνεια που χορηγήθηκαν από κεφάλαια του τέως ΟΕΚεπισκευής-αποπεράτωσης-επέκτασης κατοικιών (μικρά δάνεια) όσο και αγοράς ή ανέγερσης κατοικίας (μεγάλα δάνεια), όπως, επίσης και στις οφειλές δικαιούχων από συμβάσεις παραχώρησης διαμερισμάτων που είχε αγοράσει ο τέως ΟΕΚ στην ελεύθερη αγορά (ΠΑΚΑΔΙ, διαμερίσματα σε οικισμούς)
Μεταξύ των νέων μέτρων, προβλέπεται κούρεμα και της βασικής οφειλής, έως 6.000 € Οι δανειολήπτες το συνολικό χρέος των οποίων είναι μικρότερο των 6.000 ευρώ θεωρείται ότι έχουν αποπληρώσει το δάνειο τους.διαγράφονται οι τόκοι υπερημερίας και λοιποί τόκοι, προβλέπονται επίσης ιδιαίτερες ρυθμίσεις για τους ανέργους που θα μπορούν να έχουν μία περίοδο αποπληρωμής με πάγωμα για τρία χρόνια, εφόσον είναι άνεργοι, παράταση στην αποπληρωμή έως και 10 έτη, καθώς και γενναίες εκπτώσεις και στη βασική οφειλή, εφόσον είναι πολύτεκνοι.
http://www.ert.gr/eidiseis/ellada/kinonia/etimi-tin-epomeni-evdomada-i-rythmisi-gia-ta-dania-tou-t-oek-video/
Συνέντευξη έδωση η Υπουργός Εργασίας Ε.Αχτσιόγλου στον Νίκο Χατζηνικολάου στον realfm 97.8f fm στις 29 Νοεμβρίου.
Μεταξύ άλλων ανέφερε ''..Τις επόμενες ημέρες εκδίδουμε την Υπουργική Απόφαση για τη ρύθμιση δανείων του τ.ΟΕΚ με κούρεμα της βασικής οφειλής και ευνοϊκές ρυθμίσεις για όλους.''
ΤΟ ΠΛΗΡΕΣ ΚΕΙΜΕΝΟ ΤΗΣ ΣΥΝΕΝΤΕΥΞΗΣ ΚΑΙ ΤΟ ΗΧΗΤΙΚΟ ΕΔΩ
Κατατέθηκε χτες στο ΔΣ ΟΑΕΔ η εισήγηση της Διοικήτριας ΟΑΕΔ, Μ.Καραμεσίνη για τις ρυθμίσεις των δανείων που ο ΟΕΚ είχε χορηγήσει από ίδια κεφάλαια. Η εισήγηση που βασίστηκε στις προτάσεις της ομάδας εργασίας που είχε συσταθεί στον ΟΑΕΔ από εργαζόμενους του τ.ΟΕΚ και από εκπροσώπους του Υπουργείου Εργασίας, ψηφίστηκε χτες απόγευμα από το ΔΣ ΟΑΕΔ και βρίσκεται πλέον στα χέρια της Υπουργού Εργασίας για την νομοθέτησή της.(1/11/217)
ΠΑΝΕΛΛ.Συλλ.Υπ.ΟΑΕΔ-τ.ΟΕΕ-τ.ΟΕΚ
Προσοχή.Επειδή οι υπηρεσίες του ΟΑΕΔ , έχουν κατακλυστεί από τηλεφωνήματα και ερωτήσεις για τις ρυθμίσεις των δανείων του ΟΕΚ.Επισημαίνουμε τα εξής :
Δεν έχει ακόμη εκδοθεί η υπουργική απόφαση για τις ρυθμίσεις των δανείων του ΟΕΚ. Συνεπώς οι υπάλληλοι του ΟΑΕΔ που υπάγονται ολα αντικείμενα του ΟΕΚ, δεν μπορούν να δώσουν πληροφορίες για τις ρυθμίσεις αφού δεν έχουν στα χέρια τους, καμιά υπουργική απόφαση.
Οι ρυθμίσεις αφορούν ΑΠΟΚΛΕΙΣΤΙΚΑ τα δάνεια από ίδια κεφάλαια ΟΕΚ & ΟΧΙ τα δάνεια που οι δανειολήπτες έχουν πάρει από τις τράπεζες και ο ΟΕΚ επιδοτούσε το επιτόκιο για τα 9 πρώτα έτη της σύμβασης.
(ανανέωση 3/11/2017)
Ετοιµο είναι το σχέδιο για τη ρύθµιση 81.715 δανείων συνολικού προϋπολογισµού άνω του 1,55 δισ. ευρώ που χορηγήθηκαν από τον πρώην Οργανισµό Εργατικής Κατοικίας. Η Realnews αποκαλύπτει τις εννέα ρυθµίσεις που επεξεργάζεται η υπουργός Εργασίας, Κοινωνικής Ασφάλισης και Κοινωνικής Αλληλεγγύης Εφη Αχτσιόγλου, η οποία θα τις καταθέσει προς έγκριση σε δύο εβδοµάδες στο διοικητικό συµβούλιο του ΟΑΕ∆. Μεταξύ άλλων, οι δανειολήπτες θα µπορούν να επωφεληθούν από τη διαγραφή στο 100% των τόκων και των τόκων υπερηµερίας, από επιπλέον «κούρεµα» 10% στο αρχικό κεφάλαιο για όσους ανήκουν στις ευάλωτες οµάδες και 20% για τους πολύτεκνους εργαζόµενους. Ακόµη, η αποπληρωµή του δανείου θα µπορεί να επιµηκυνθεί έως και 10 χρόνια, εφόσον
ο συνολικός χρόνος της δεν ξεπερνά τα 30 έτη. Οι άνεργοι οφειλέτες θα µπορούν να «παγώσουν» την υποχρέωση καταβολής της µηνιαίας δόσης τους (σ.σ.: περίοδος χάριτος) από 6 µήνες έως και 3 χρόνια. Οι δανειολήπτες που το συνολικό τους χρέος δεν ξεπερνά τα 6.000 ευρώ θα θεωρείται ότι έχουν αποπληρώσει το δάνειό τους και δεν θα έχουν καµία οφειλή προς τον Οργανισµό. Σύµφωνα µε στοιχεία, από τους 81.715 οφειλέτες, αυτοί που εξακολουθούν να αποπληρώ
νουν τις δόσεις τους δεν ξεπερνούν τις 20.500 µε συνολικό ποσό οφειλής περίπου 280 εκατ. ευρώ, ενώ οι υπόλοιποι ανήκουν στους «κόκκινους» δανειολήπτες, µε το ποσό της οφειλής να προσεγγίζει το 1,3 δισ. ευρώ. Στόχος του υπουργείου Εργασίας είναι τον επόµενο µήνα οι δανειολήπτες να µπορούν να ρυθµίσουν την οφειλή τους, ώστε να δοθεί λύση στο αδιέξοδο χιλιάδων δανειοληπτών που εξακολουθούν να επιβαρύνονται µε υπέρογκες προσαυξήσεις που φτάνουν στο 11,3%
Οι εννέα άξονες της ρύθμισης πυ επεξεργάζεται το Υπουργείο Εργασίας είναι οι εξής :
Οι οφειλέτες με συνολικό χρέος (άληκτι+ληξιπρόθεσμο+τόκοι υπερημερίας) κάτω από 6.000 € θεωρείται ότι έχουν αποπληρώσει το δάνειο τους.Με αυτόν τον τρόπο διαγράφεται οποιαδήποτε οφειλή .
Η αποπληρωμή του δανείου μπορεί να επιμηκυνθεί έως 10 έτη αρκεί ο συνολικός χρόνος αποπληρωμής να μην ξεπερνάτα 30 έτη από την ημερομηνία έναρξης της ρύθμισης
ΥΠΕΝΘΥΜΙΖΟΥΜΕ ΌΤΙ ΟΙ ΚΡΑΤΗΣΕΙΣ ΥΠΕΡ ΟΕΚ 1% ΣΥΝΕΧΙΖΟΝΤΑΙ ΑΠΟ ΤΟΥΣ ΕΡΓΑΖΟΜΕΝΟΥΣ ΧΩΡΊΣ ΟΜΩΣ ΝΑ ΕΚΠΟΝΕΙΤΑΙ ΚΑΝΕΝΑ ΑΠΟΛΥΤΩΣ ΝΕΟ ΣΤΕΓΑΣΤΙΚΟ ΠΡΟΓΡΑΜΜΑ
http://www.real.gr/filescalendar/2017/October/640084/realmoney.pdf
Δάνεια από κεφάλαια του ΟΕΚ - Τον Ιούλιο η νέα ρύθμιση
«Στο φουλ» μπαίνουν οι «μηχανές» της κυβέρνησης, μετά το κλείσιμο της αξιολόγησης .
Στο Μέγαρο Μαξίμου, έχουν ήδη φθάσει τα πρώτα σημειώματα από τα Υπουργεία, με τον προγραμματισμό δράσης ως τον Σεπτέμβριο (ή, σε κάποιες περιπτώσεις, και πέρα από αυτόν).
Και όπως προκύπτει από τα σημειώματα αυτά, στην αιχμή του κυβερνητικού έργου βρίσκονται τα λεγόμενα κοινωνικά Υπουργεία (Παιδείας, Εργασίας και Υγείας) αλλά και η προστασία του πολίτη .
Οι δεκάδες ενέργειες, νομοθετικές και άλλες, που έχουν εκπονήσει τα Υπουργεία, θα ιεραρχηθούν από τον πρωθυπουργό Αλέξη Τσίπρα, ο οποίος προγραμματίζει, άλλωστε, επισκέψεις σε κάποια από αυτά τις επόμενες ημέρες .
Το χρονοδιάγραμμα δράσεων και παρεμβάσεων θα βρίσκεται υπό τη συνεχή επίβλεψη του αντιπροέδρου της κυβέρνησης Γιάννη Δραγασάκη και του υπουργού Επικρατείας Χριστόφορου Βερναρδάκη, ενώ θα παρεμβαίνει και ο ίδιος ο πρωθυπουργός, όπου απαιτείται . Διευκρινίζεται ότι κάποιες από τις προτεινόμενες δράσεις αποτελούν αντικείμενο συνεργασίας μεταξύ δύο ή και περισσότερων Υπουργείων .
Σύμφωνα με τις πληροφορίες του ΑΠΕ -ΜΠΕ, οι βασικές δράσεις είναι οι εξής:
Ξεκινώντας από το Υπουργείο, που έχει και τις περισσότερες προγραμματισμένες για το επόμενο 5μηνο δράσεις, το Υπουργείο Παιδείας έχει ετοιμάσει παρεμβάσεις σε όλες τις βαθμίδες της εκπαίδευσης . Εν πρώτοις, μετονομάζοντας την «Προσχολική Αγωγή» σε «Πρωτοσχολική Εκπαίδευση», το αρμόδιο Υπουργείο έχει ως στόχο 2ετή υποχρεωτική φοίτηση στο νηπιαγωγείο, ενώ παράλληλα προετοιμάζεται για την αποδοχή όλων των εγγραφών των προνηπίων . Η ίδρυση, μέσα στο σχολικό έτος 2017 -2018, τριών μουσικών σχολείων (σε Λιβαδειά, Ελευσίνα και Καστοριά) και δύο καλλιτεχνικών (σε Κερατσίνι και Περιστέρι) είναι επίσης ψηλά στις προτεραιότητες του Υπουργείου .
Η αυτό-αξιολόγηση της σχολικής μονάδας που θα δημιουργήσει νέα κουλτούρα στα σχολεία, ως μία μη ελεγκτική διαδικασία με στόχο, τη βελτίωση του εκπαιδευτικού έργου, αναμένεται να τεθεί σε διαβούλευση περί τα τέλη Σεπτεμβρίου . Από την επόμενη σχολική χρονιά, προγραμματίζεται η επαναλειτουργία των σχολικών βιβλιοθηκών Β’ βάθμιας Εκπαίδευσης, ενώ ο θεσμός θα επεκταθεί και στην Α’ βάθμια εκπαίδευση .
Στην Γ’ βάθμια εκπαίδευση επίκειται η κατάθεση νομοσχεδίου για τη ρύθμιση οργανωτικών και διοικητικών θεμάτων, όπως η ίδρυση, συγχώνευση, κατάτμηση, μετονομασία, κατάργηση ή μεταβολή έδρας ΑΕΙ, δίνοντας έμφαση στην αυτοδυναμία τους αλλά και στην επαναφορά του ασύλου . Με άλλο νομοσχέδιο θα δίδεται η δυνατότητα επιλογής μαθημάτων από άλλο Τμήμα από αυτό που φοιτά ο φοιτητής/τρία .
Ενώ με μια τρίτη νομοθετική παρέμβαση, θα ρυθμίζονται θέματα μεταπτυχιακών και διδακτορικών σπουδών: θα θεσπιστούν όροι επιβολής διδάκτρων, αλλά θα θεσμοθετηθεί και η ελεύθερη πρόσβαση των οικονομικά ασθενέστερων . Επίσης, δημιουργείται επιτροπή, από τον Σεπτέμβριο του 2017, για την αναγνώριση των επαγγελματικών (και ακαδημαϊκών;) δικαιωμάτων των αποφοίτων Καλλιτεχνικών Σχολών . Σχεδιάζεται επίσης η αξιοποίηση προγραμμάτων ΕΣΠΑ.
Το νομοσχέδιο που προτάσσει η πολιτική ηγεσία του Υπ. Υγείας είναι αυτό για τις κεντρικές προμήθειες υγείας, με την ίδρυση αντίστοιχου οργανισμού, που θα αναλάβει βαθμιαία όλες τις προμήθειες των Νοσοκομείων και των Οργανισμών που υπάγονται στο αντίστοιχο Υπουργείο .
Η εξοικονόμηση πόρων υπολογίζεται σε 200 εκατομμύρια ευρώ κατ’ έτος . Σύμφωνα με τον προγραμματισμό, το εν λόγω νομοσχέδιο θα ψηφιστεί μέσα στον τρέχοντα μήνα (αν το επιτρέψουν, φυσικά, και οι υπόλοιπες κοινοβουλευτικές υποχρεώσεις), ενώ ο οργανισμός θα έχει συγκροτηθεί στο σύνολό του το αργότερο σε ένα χρόνο από τώρα και όλη η μετάβαση προγραμματίζεται να έχει ολοκληρωθεί ως τον Μάιο του 2019.
Δεύτερη παρέμβαση μεγάλης κοινωνικής σημασίας, η Α’ βάθμια φροντίδα υγείας, η οποία, εκτός των ωφελειών στην κοινωνία, μπορεί να συμβάλει στη μερική αναστροφή του braindrain. Οι 50 πρώτες μονάδες θα λειτουργούν ως τον Σεπτέμβριο του 2017, ενώ ο συνολικός πληθυσμός της χώρας θα καλυφθεί με 800 μονάδες ως το 2025.
Επίσης, η πολιτική ηγεσία του Υπ. Υγείας υπογραμμίζει το σχέδιο δράσης κατά της διαφθοράς: σε συνεργασία με τον ΟΟΣΑ και τη Γ.Γ. Καταπολέμησης της Διαφθοράς, το Υπουργείο επιδιώκει να πλήξει τα κυκλώματα προμηθειών και τη μικροδιαφθορά («φακελάκι»). Το σχέδιο δράσης θα ξεκινήσει τον Ιούλιο και θα ολοκληρωθεί ένα χρόνο μετά .
Έπονται μέτρα για τον εξορθολογισμό της φαρμακευτικής δαπάνης, με θεσμική ενίσχυση της Επιτροπής Διαπραγμάτευσης Τιμών και τη δημιουργία μηχανισμού Αξιολόγησης Τεχνολογιών Υγείας (αξιολόγηση ασφάλειας κάθε νέου φαρμάκου και τη συσχέτιση κόστους-οφέλους).
Τελευταία παρέμβαση, η νομιμοποίηση της φαρμακευτικής κάνναβης, μέσα στο καλοκαίρι, για την κάλυψη των αναγκών συνανθρώπων μας που έχουν καρκίνο, σκλήρυνση κατά πλάκας, επιληψία .
Στην προμετωπίδα των δράσεων του Υπ. Εργασίας, η αντιμετώπιση της αδήλωτης εργασίας: παράλληλα με την αλλαγή του ύψους και της φύσης του προστίμου, θα δίδονται κίνητρα στον εργαζόμενο να προχωρά σε καταγγελία . Από τον Σεπτέμβριο θα ξεκινήσουν έλεγχοι, σε πιλοτικό στάδιο, μικτών κλιμακίων από ΣΕΠΕ, ΕΦΚΑ, ΣΔΟΕ και Οικονομική Αστυνομία, σε συνεργασία με τον ILO.
Μέσω της αξιοποίησης του ΕΣΠΑ, θα δίδονται κίνητρα για τη μετατροπή των εργαζομένων με μπλοκάκι σε μισθωτό, επίσης για τη μετατροπή της μερικής απασχόλησης σε πλήρη . Επίσης, το Υπ. Εργασίας ξεκινά από τώρα την αξιοποίηση της ακίνητης περιουσίας των ασφαλιστικών ταμείων, ενώ τον Ιούλιο θα προχωρήσει στην ουσιαστική ανακούφιση των δανειοληπτών του πρώην ΟΕΚ, με ρύθμιση των δανείων τους .
Τον Ιούνιο ενδεχομένως, θα κατατεθεί ασφαλιστικό νομοσχέδιο, με στοχευμένες παρεμβάσεις και επίσπευση της εφαρμογής του νόμου 4387. Επιπροσθέτως θα ενοποιηθεί η νομοθεσία για τους αναπήρους .
Τα Υπουργεία Παιδείας, Εργασίας και Ανάπτυξης συντονίζονται για την επέκταση των σχολικών γευμάτων σε πάνω από 100.000 μαθητές της Α’ βάθμιας Εκπαίδευσης, ιδίως σε Δήμους με υψηλά ποσοστά φτώχειας . Ως το τέλος Ιουνίου αναμένεται να ολοκληρωθεί ο διεθνής διαγωνισμός και τον Σεπτέμβριο θα ξεκινήσει το πρόγραμμα .
Από το Μάιο, από κοινού με το Υπουργείο Δικαιοσύνης και τις αιρετές περιφερειακές διοικήσεις θα τεθεί σε διαβούλευση το εκσυγχρονισμένο πλαίσιο για την αναδοχή και την υιοθεσία, ακόμη επεκτείνεται, από τον Αύγουστο, το πιλοτικό πρόγραμμα στέγασης ασυνόδευτων ανηλίκων (διυπουργική δράση). Συγχρόνως, ο ΟΓΑ μετεξελίσσεται σε Ενιαία Αρχή Διαχείρισης και Καταβολής Επιδομάτων (νομοθέτηση τον Σεπτέμβριο, έναρξη λειτουργίας τον Δεκέμβριο) -θέμα που αποτελούσε πάγιο αίτημα του αναπηρικού κινήματος .
Όσον αφορά το Κοινωνικό Εισόδημα Αλληλεγγύης, οι δικαιούχοι από 450.000 που είναι σήμερα, θα ανέλθουν σε 750.000. Μάλιστα, το 10% των δικαιούχων του ΚΕΑ θα μπαίνουν στην αγορά εργασίας, μέσω των προγραμμάτων ΟΑΕΔ. Και οι Ρομά θα μπορούν να λαμβάνουν το ΚΕΑ, υπό τον όρο ότι τα παιδιά τους θα παρακολουθούν την υποχρεωτική εκπαίδευση . Στην ίδια δέσμη, υπάρχουν άλλες επτά πολιτικές για τους Ρομά ( βελτίωση συνθηκών διαβίωσης, χαρτογράφηση οικισμών, πολύκεντρα, οικονομική ενίσχυση κ.α . ).
Τέλος, το Υπ. Εργασίας προωθεί την απασχόληση ανέργων στα δημόσια έργα, των μακροχρόνια ανέργων για τις ηλικίες 55 -67, την ειδική επιδότηση των πρώην εργαζομένων της Ελληνικής Βιομηχανίας Ζάχαρης .
Υπουργείο Εσωτερικών (χαρτοφυλάκιο Προστασίας του Πολίτη)
Θα ενταθεί άμεσα η αστυνόμευση σε συγκεκριμένα γεωγραφικά σημεία: ενδεικτικώς, Π. Άρεως, Πλ . Βάθη, Μεταξουργείο, Πλ . Αττικής, Πλ . Βικτωρίας, Δυτική Αττική, τουριστικοί προορισμοί . Σύντομα ξεκινά η αναμόρφωση των προγραμμάτων εκπαίδευσης στις Αστυνομικές Σχολές .
Το εν λόγω Υπουργείο συντονίζει τις δράσεις του με τα Υπουργεία Μεταναστευτικής Πολιτικής και Εθνικής Άμυνας για τον έλεγχο των μεταναστευτικών ροών . Αναπτύσσεται ειδική δράση για την καταπολέμηση των ναρκωτικών, επίσης των οικονομικών εγκλημάτων -εγκλημάτων διαφθοράς . Μεταξύ άλλων δράσεων είναι και η τροχαία αστυνόμευση -πρόληψη των οδικών ατυχημάτων . «Παρών» και στην πυρασφάλεια -πυροπροστασία με παραδοσιακά και λιγότερο παραδοσιακά μέσα π.χ. εκπαίδευση σε drones.
Η ενίσχυση του δημοκρατικού ελέγχου, ο περιορισμός της γραφειοκρατίας, η ενίσχυση της επιχειρησιακής ετοιμότητας των Σωμάτων Ασφαλείας είναι εκ των ων ουκ άνευ .
Από το φθινόπωρο, ξεκινά καμπάνια ενημέρωσης για την προστασία των ανηλίκων, την ασφάλεια στον κυβερνοχώρο, την καταπολέμηση της εμπορίας ανθρώπων, ενώ εντείνονται οι πεζές -εποχούμενες περιπολίες («αστυνομικός γειτονιάς»).
Το αργότερο ως τον Νοέμβριο, θα γίνει ο διαγωνισμός για την προμήθεια 450 αστυνομικών οχημάτων, επίσης θα ανανεωθεί ο ηλεκτρονικός εξοπλισμός της Αστυνομίας .
Ιδρύεται εξ αρχής το Υπουργείο μετά τον Ιούλιο και πραγματοποιείται η μετεγκατάσταση των υπηρεσιών σε βάθος 4 ή 6 μηνών, αφού βρεθεί το κατάλληλο κτίριο . Εκδίδεται Κοινή Υπουργική Απόφαση για την ίδρυση δομών προσωρινής υποδοχής αιτούντων άσυλο (από κοινού με τα Υπ. Οικονομικών και Εθνικής Άμυνας), αναθεωρείται η εθνική στρατηγική για την ένταξη, ενσωματώνονται στην εθνική νομοθεσία Κοινοτικές οδηγίες . Προωθείται, τέλος, το πρόγραμμα επιδοτούμενης ενοικίασης διαμερισμάτων για αιτούντες άσυλο: οι θέσεις θα αγγίξουν τις 30.000 ως το τέλος του έτους .
Η παροχή δωρεάν ευρυζωνικής σύνδεσης σε μόνιμους κατοίκους 35 απομακρυσμένων νησιών (με εισοδηματικά κριτήρια) και η επιχορηγούμενη δορυφορική πρόσβαση μόνιμων κατοίκων απομακρυσμένων περιοχών (Θράκη, Δωδεκάνησα, Σάμος, Χίος) είναι δύο παρεμβάσεις που ξεχωρίζουν . Επίσης, ο σχεδιασμός εφαρμογών του Δημοσίου, η κωδικοποίηση/επικαιροποίηση της νομοθεσίας των κεραιοσυστημάτων και οι επιχορηγούμενες ευρυζωνικές συνδέσεις σε πρωτοετείς φοιτητές είναι άλλες προτεραιότητες .
Επεκτείνεται το πρόγραμμα e-ticketing. Αναστηλώνεται η ιστορική γέφυρα της Πλάκας, στον Άραχθο . Από κοινού με το Υπ. Εξωτερικών γίνονται δράσεις για το κοινό ελληνο-κινεζικό έτος . Εκδίδεται Προεδρικό Διάταγμα για την Εθνική Λυρική Σκηνή και το Εθνικό Μουσείο Σύγχρονης Τέχνης .
Στον τομέα του αθλητισμού, θα υπάρξει νομοθετική παρέμβαση για τα σωματεία και τις ομοσπονδίες . Η Θεσσαλονίκη θα δει το «Ποσειδώνιο» Κολυμβητήριο να επαναλειτουργεί ως τον Οκτώβριο . Στο ΣΕΦ, θα αναπλαστεί ο περιβάλλων χώρος, υπό την προϋπόθεση της μεταβίβασής του από το ΤΑΙΠΕΔ στο ΣΕΦ και στην περίπτωση αυτή, το κόστος θα αναλάβει η Περιφέρεια Αττικής . Στο ΟΑΚΑ, θα αξιοποιηθεί το κλειστό γήπεδο μπάσκετ, μαζί με την ΚΑΕ ΠΑΟ.
Τον Σεπτέμβριο θα κατατεθεί φάκελος για τη διεκδίκηση των Μεσογειακών Αγώνων (Πάτρα, Σεπτέμβριος 2019), ενώ σύντομα θα αποσταλεί επιστολή διεκδίκησης του Ευρωπαϊκού Πρωταθλήματος Κωπηλασίας Εφήβων (στα Ιωάννινα).
Εκ της ιδιαιτερότητάς του, το ΥΕΘΑ δεν είναι νοητό να δημοσιοποιεί όλες τις δράσεις του . Πάντως, μέσω επτά διαφορετικών παρεμβάσεων σε θέματα προσωπικού, το ΥΕΘΑ εξοικονομεί 11 εκατομμύρια ευρώ ως το τέλος του τρέχοντος έτους . Παράλληλα, η πολιτική ηγεσία προσδοκά έσοδα 0,5 εκατομμυρίου ευρώ από την αξιοποίηση της ακίνητης περιουσίας των Ενόπλων Δυνάμεων (επίσης ως το τέλος του 2017).
Ακόμη: υλοποιείται νέο σχέδιο μεταθέσεων, στις οποίες λαμβάνονται υπόψη κοινωνικο-οικονομικά κριτήρια .
Ψηφίζεται νόμος για τη μείωση του ορίου εξαγοράς θητείας, τροποποιείται ο νόμος 3978/2011 για τις αμυντικές προμήθειες . Μετά την ολοκλήρωση παραχώρησης του στρατοπέδου «Π. Μελάς» στη Θεσσαλονίκη, άμεσα θα παραδοθούν στο Δήμο Καρδίτσας των στρατοπέδων «Κιούση» και «Λουμάκη» .
Υπουργείο Ναυτιλίας -Νησιωτικής Πολιτικής
Ο ανασχεδιασμός του ακτοπλοϊκού συστήματος είναι στην «πρώτη γραμμή» δράσεων εδώ . Ακόμη, η ενίσχυση ανταγωνιστικότητας του Πειραιά ως ναυτιλιακού κέντρου αξιοποιώντας σημειωτέον το Brexit, είναι μια ακόμη προτεραιότητα, όπως και η επανεκκίνηση της ναυπηγοεπισκευαστικής ζώνης .
Άλλα θέματα: η προμήθεια πλωτών ασθενοφόρων και οχημάτων κυρίως για τις ανάγκες του μεταναστευτικού ζητήματος σε βάθος 2ετίας, η βελτίωση των λιμενικών υποδομών σε βάθος 5ετίας, η λειτουργία μονάδων αφαλάτωσης, η ηλεκτρονική πλατφόρμα για το Λιμενικό (σε πλήρη λειτουργία από τον Σεπτέμβριο) και η αναμόρφωση ναυτικής εκπαίδευσης .
Σύντομα, από κοινού με τα συναρμόδια Υπουργεία Οικονομικών, Εσωτερικών, Δικαιοσύνης, Περιβάλλοντος -Ενέργειας, και Οικονομίας, θα κατατεθεί το νομοσχέδιο για τη διακίνηση και την εμπορία των νωπών και ευαλλοίωτων αγροτικών προϊόντων, ενώ θα προβλέπεται η υποχρεωτική αναγραφή προέλευσης στο γάλα και τα γαλακτομικά προϊόντα .
Τον Ιούνιο θα ρυθμιστούν εξ αρχής θέματα κλαδικών αγροτικών συλλόγων και ομοσπονδιών, και το φθινόπωρο, θα καθιερωθεί εθνικό σύστημα ελέγχου -επιβολής κυρώσεων στον τομέα της αλιείας . Θα κατατεθεί, τέλος, νομοσχέδιο για τον ΕΛΓΟ -«Δήμητρα» .
Τον Ιούλιο θα ψηφιστεί νόμος για τα μέτρα βελτίωσης του συστήματος δικαστικής προστασίας για δημόσιες συμβάσεις, επίσης θα δημιουργηθεί ΝΠΔΔ για ολοκληρωμένη κτηματογράφηση (σε συνεργασία με το Υπ. Περιβάλλοντος).
Τον Σεπτέμβριο θα αναμορφωθεί ο κώδικας δικαστικών υπαλλήλων, ενώ νωρίτερα, τον Ιούλιο, θα δημιουργηθεί Σώμα Δικαστικής Αστυνομίας . Σε τρεις φάσεις εξάλλου, θα γίνουν περισσότερες από 700 προσλήψεις υπαλλήλων στα δικαστήρια . Σταδιακά, θα ιδρυθεί και θα λειτουργήσει νέο ελεγκτικό σώμα για φορολογικά -οικονομικά εγκλήματα, που θα εποπτεύεται από την οικονομική εισαγγελία, με στόχο την αποσυμφόρηση της φορολογικής διοίκησης .
Στις προτεραιότητες του Υπ. Δικαιοσύνης, και η αναμόρφωση του πλαισίου χρηματοδότησης πολιτικών κομμάτων και υποψήφιων βουλευτών . Θα αναπτυχθούν επιμέρους πρωτοβουλίες καταπολέμησης της διαφθοράς, π.χ. για τη μεγαλύτερη αποτελεσματικότητα των πληροφοριοδοτών («whistleblowers»). Θα ενισχυθεί ο εσωτερικός έλεγχος στα Υπουργεία, ακόμη οι δράσεις κατά της διαφθοράς/ απάτης